《春日田园杂兴》
宋代·刘汝钧

年来梦断百花场，安分农桑万虑降。
为喜麦青行暖迳，因看蚕出倚晴窗。
草坪閒见乌犍点，畲水飞来白鹭双。
满饮茅柴拚烂醉，踏歌社下自成腔。

作者简介：刘汝钧（一二三四～？），字君鼎，号蒙山，三山（今福建福州）人，寓杭州。太学生（《桐江续集》卷一二《故太学徐君应镳哀辞》）。宋亡不仕。为月泉吟社第十二名，署名邓草飞。有《蔡州录》，已佚。事见《晞发集》卷四《小元祐歌寄刘君鼎》、《月泉吟社诗》。